Greek Legal Document

Category: 180

Content:
44. ΒΑΣΙΛΙΚΟΝ ΔΙΑΤΑΓΜΑ της 14/24 Ιουλ. 1945 (ΦΕΚ Α΄ 194) Περί καταργήσεως Α.Ν. 3313/1944 «περί τροποποιήσεως διατάξεων του Οργανισμού του Υπουργείου των Εξωτερικών. Έχοντες υπόψη το άρθρ. 3 της υπ’ αριθ. 22/1945 Συντακτικής Πράξεως και την υπ’ αριθ. 195 από 28 Ιουν. 1945 σύμφωνον γνώμην του Συμβουλίου Επικρατείας, προτάσει του Ημετέρου επί των Εξωτερικών Υφυπουργού, απεφασίσαμεν και διατάσσομεν. Ο εν Καΐρω εκδοθείς Α.Ν. 3313/44 «περί τροποποιήσεως διατάξεων του Οργανισμού του Υπουργείου των Εξωτερικών» καταργείται, επαναφερομένων εν ισχύϊ των διατάξεων του άρθρ. 1 παρ. 2, εδάφ. 1 και 2 του Α.Ν. 802/37 και του άρθρ. 1 παρ. Β΄ εδάφ. 1 και 2 του Α.Ν. 1822/39 των αφορωσών τον γάμον των υπαλλήλων του επί των Εξωτερικών Υπουργείου. Εις τον Ημέτερον επί των Εξωτερικών Υφυπουργόν ανατίθεμεν την δημοσίευσιν και εκτέλεσιν του παρόντος. Σελ. 88(α) Τεύχος 608-Σελ. 12